უნივერსიტეტის ღონისძიებების პორტალი

HR ღონისძიება – ადამიანური კაპიტალის ანგარიშგება, სტრატეგიული HR მართვა და HR მეტრიკები
2023-05-06 12:00 (Asia/Dubai)
6 მაისს, 12:00 საათზე, ილიას სახელმწიფო უნივერსიტეტში ორგანიზაცია EVA-სა და ბრიტანულ-ქართული სავაჭრო პალატის მხარდაჭერით HCM metrics-ის დამფუძნებელი და ხელმძღვანელი დევიდ სიმონდსი სტუდენტებისთვის წაიკითხავს ლექციას თემაზე – „ადამიანური კაპიტალის ანგარიშგება, სტრატეგიული HR მართვა და HR მეტრიკები“.
მომხსენებლის შესახებ
დევიდ სიმონდსი, HCM Metrics-ის და HR Analytics ჯგუფის თავმჯდომარე, პირველი HR პროფესიონალია, რომელმაც პროფესიული სერტიფიცირება მიიღო ISO 30414 ადამიანური კაპიტალის მენეჯმენტის ანგარიშგების სტანდარტის შესაბამისად.
HCM Metrics, რომლის დამფუძნებელიც არის დევიდ სიმონდსი, მსოფლიოში ISO 30414:2018-ის პირველი აკრედიტებული აუდიტორული კომპანიაა, რომელიც კომპანიებს პრინციპებზე, მონაცემებსა და მტკიცებულებებზე დაფუძნებულ და შედეგზე ორიენტირებულ გადაწყვეტილებებს სთავაზობს.
ლექციის შესახებ
კომპანიებს შეუძლიათ, რეალური სარგებელი მიიღონ ადამიანური კაპიტალის ანგარიშგების ეფექტურად განხორციელების შემთხვევაში, გავლენა იქონიონ ბიზნესპარტნიორებსა და მთავარ დაინტერესებულ მხარეებზე (სთეიქჰოლდერებზე), გაზარდონ კომპანიაში მონაცემებსა და მტკიცებულებებზე დაყრდნობით მიღებულ გადაწყვეტილებათა სიხშირე, გააძლიერონ თანამშრომლობა ტოპმენეჯმენტთან და კომუნიკაცია გამჭვირვალე და ეფექტური გახადონ.
სპიკერი მიმოიხილავს საერთაშორისო სტანდარტს „ISO 30414:2018 – ადამიანური კაპიტალის ანგარიშგება“, რომელიც ორგანიზაციებს აძლევს შესაძლებლობას, მკვეთრად გაზარდონ ადამიანური კაპიტალის რეალური წვლილი ბიზნესის წარმატებაში, და რომელიც აერთიანებს 60-მდე მეტრიკას 11 ძირითადი მიმართულებით (შესაბამისობა და ეთიკა; ხარჯი; მრავალფეროვნება; ლიდერობა; ორგანიზაციული კულტურა; ორგანიზაციული ჯანმრთელობა, უსაფრთხოება და კეთილდღეობა; პროდუქტიულობა; დაქირავება, მოქნილობა და ბრუნვა; უნარები და შესაძლებლობები; მემკვიდრეობის დაგეგმვა (succession planning); სამუშაო ძალის ხელმისაწვდომობა).
დრო: 6 მაისი, 12:00 საათი
ლექციის ფორმატი: ლექციაზე დასწრება შესაძლებელი იქნება როგორც ფიზიკურ სივრცეში, ასევე დისტანციურად (უზრუნველყოფილი იქნება LIVE ილიას სახელმწიფო უნივერსიტეტის ფეისბუქის გვერდზე)
Live-ღონისძიების ბმული ლექციაზე დისტანციურად დასწრების მსურველთათვის: https://bit.ly/44iUH4a
ადგილმდებარეობა ლექციაზე ფიზიკურ სივრცეში დასწრების მსურველთათვის: E207 აუდიტორია, ქ. ჩოლოყაშვილის გამზ. N3/5 (ვაკის პარკის გადმოსწვრივ)
სამუშაო ენა: ინგლისური
დასწრება თავისუფალია.
2023 წელი

პროექტის მენეჯმენტის პროფესიის მიმოხილვა – ალექსეი ბაბუხის საჯარო ლექცია
2023-05-04 17:00
4 მაისს, 17:00 საათზე, ილიას სახელმწიფო უნივერსიტეტის T102 აუდიტორიაში კომპანია Devexperts-ის ინიციატივით ტრენერი ალექსეი ბაბუხი წაიკითხავს საჯარო ლექციას თემაზე „პროექტის მენეჯმენტის პროფესიის მიმოხილვა“.
მომხსენებელი ისაუბრებს აქტუალურ და საინტერესო თემებზე და უპასუხებს სტუდენტების შეკითხვებს.
მომხსენებლის შესახებ
ალექსეი ბაბუხი პროფესიული სერტიფიცირებისა (PMP) და შვიდწლიანი გამოცდილების მქონე პროექტის მენეჯმენტის განყოფილების ხელმძღვანელია. მან წარმატებით იმუშავა 15-ზე მეტ პროექტზე, მეთვალყურეობდა მიწოდების განყოფილების მუშაობას.
ამჟამად ხელმძღვანელობს პროექტის მენეჯერთა 25-კაციან გუნდს.
პრეზენტაციის შინაარსი:

რა არის fintech?
Devexperts-ის გადაწყვეტილებები, fin. ბაზრები
Fintech პროექტების მართვა
პროექტის მენეჯერის როლი ტიპურ დავალებაში
პროექტის მენეჯერისთვის აუცილებელი უნარები

სამუშაო ენა: ინგლისური
დრო: 4 მაისი, 17:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2023 წელი

DataArt კარიერული განვითარების კურსი სტუდენტებისთვის
2023-05-03 18:00
კომპანია DataArt ილიას სახელმწიფო უნივერსიტეტის სტუდენტებს სთავაზობს კარიერული განვითარების უფასო კურსს. კურსი მოიცავს 4 სალექციო სესიას.
პირველი სესია გაიმართება 3 მაისს, 18:00 საათზე, ილიაუნის T102 აუდიტორიაში.
სპიკერი – ანა ანდღულაძე, ტექ. ტალანტების შერჩევის მენეჯერი/კარიერული კონსულტანტი.
ლექცია მოიცავს შემდეგ საკითხებს:

პროფესიის მნიშვნელობა კარიერული განვითარების პროცესში;
როგორია კარიერული განვითარების სრულყოფილი გზა;
ემოციური ინტელექტისა და ინტელექტის კოეფიციენტის როლის განხილვა;
როგორ უნდა მოვემზადოთ გასაუბრებისთვის;
პროფესიული კომპეტენციის სწორი მენეჯმენტი;
პიროვნული და პროფესიული განვითარების შერწყმა.

სამუშაო ენა: ინგლისური
დრო: 3 მაისი, 18:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2023 წელი

საერთაშორისო კომპეტენციები ბიზნესში - გამოწვევები და შესაძლებლობები
2023-05-01 11:38

განათლების სკოლისა და პიროვნული და პროფესიული განვითარების ცენტრის მასტერკლასები სკოლის მასწავლებლებისთვის
2023-04-30 11:00
ილიას სახელმწიფო უნივერსიტეტის განათლების სკოლა და პიროვნული და პროფესიული განვითარების ცენტრი 30 აპრილს, 11:00-დან 15:00 საათამდე, ილიაუნის T კორპუსში სკოლის მასწავლებლებისა და ლიდერებისთვის გამართავენ მასტერკლასებს.

სკოლის ბაზაზე მასწავლებელთა პროფესიული განვითარების შესაძლებლობები
მოკლე აღწერა:
მასტერკლასის მონაწილეები გაეცნობიან სკოლის ბაზაზე მასწავლებელთა პროფესიული განვითარების ფორმებს (ქოუჩინგი, სასწავლო ჯგუფები, კრიტიკული მეგობარი, გაკვეთილის შესწავლა, მენტორინგი) და მათი გამოყენების შესაძლებლობებს სკოლის კონტექსტის გათვალისწინებით, იმსჯელებენ სკოლის ბაზაზე მასწავლებელთა პროფესიული განვითარების სისტემის დანერგვის მნიშვნელობაზე სკოლაში სასწავლო პროცესის ხარისხის უზრუნველყოფის საქმეში.
სამიზნე ჯგუფი: ზოგადსაგანმანათლებლო სკოლის მასწავლებლები და სკოლის ლიდერები
ხელმძღვანელები: განათლების სკოლის ხელმძღვანელი, პროფესორი სოფიკო ლობჟანიძე, მოწვეული ლექტორი მარიკა კირვალიძე
სარეგისტრაციო ბმული: https://bit.ly/3MFktJE
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: კურიკულუმის დაგეგმვისა და განვითარების ძირითადი პრინციპები
მოკლე აღწერა: მასტერკლასზე განხილული იქნება თანამედროვე სტანდარტებისა და მოთხოვნების შესაბამისი თემატური ერთეულის შექმნისას გასათვალისწინებელი კრიტერიუმები და კურიკულუმის განვითარების პროცესში გამოსაყენებელი მიდგომები და ინსტრუმენტები.
სამიზნე ჯგუფი: ზოგადსაგანმანათლებლო სკოლის მასწავლებლები და სკოლის ლიდერები
ხელმძღვანელი – მოწვეული ლექტორი ვიქტორია უშანგიშვილი
სარეგისტრაციო ბმული: https://bit.ly/3mD3Xim
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: რეფლექსიის როლი მოსწავლის თვითშეფასების უნარის განვითარებაში
მოკლე აღწერა: შეხვედრაზე განხილული იქნება სტრატეგიები, რომლებიც დაეხმარება მოსწავლეს რეფლექსიის გზითსწავლის პროცესის გაცნობიერებაში, ძლიერ მხარეთა იდენტიფიცირებასა და გასაუმჯობესებელ მხარეთა დაძლევის გზების მოძებნაში.
სამიზნე ჯგუფი: ზოგადსაგანმანათლებლო სკოლის მასწავლებლები
ხელმძღვანელი – ასოცირებული პროფესორი ეკა ტყავაშვილი
სარეგისტრაციო ფორმა: https://bit.ly/3ZYuFje
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: ინტერდისციპლინური მიდგომების გამოყენება სწავლებისას
მოკლე აღწერა: შეხვედრაზე განხილული იქნება სწავლებაში ინტერდისციპლინური მიდგომების არსი, მისი სიკეთე მოსწავლეებში ჰოლისტური აზროვნების განვითარებისთვის და გამოყენების კონკრეტული მაგალითები.
სამიზნე ჯგუფი: ზოგადსაგანმანათლებლო სკოლის მასწავლებლები
ხელმძღვანელები: ასოცირებული პროფესორი ნინო ჭიაბრიშვილი, პროფესორი დავით მალაზონია
სარეგისტრაციო ბმული: https://bit.ly/403r2Zd
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: კითხვის დასმის ეფექტური სტრატეგიები
მოკლე აღწერა: მასტერკლასზე მიმოვიხილავთ კითხვის დასმის სტრატეგიებს, ერთ-ერთ ხშირად გამოყენებულ მეთოდს ნებისმიერი საგნის სწავლებისას, ასევე ეფექტურად როგორ დავსვათ შეკითხვა , როგორ ვუზრუნველყოთ, რომ არც ერთი მოსწავლე არ დარჩეს სასწავლო პროცესის მიღმა, როგორ შეიძლება შევცვალოთ გაბატონებული მოსაზრება, რომ ყველა კითხვაზე არსებობს „სწორი“ და „არასწორი“ პასუხები; გამოვიკვლევთ, რომელია „კარგი კითხვა“. მასწავლებლები გაეცნობიან ფოკუსირებულ დაკვირვების რუბრიკასაც, თუ როგორ იყენებენ კითხვის დასმის სტრატეგიებს, რაც სკოლაში თანამშრომლობით კულტურას, სკოლის ბაზაზე პროფესიულ განვითარებას შეუწყობს ხელს.
სამიზნე ჯგუფი: ზოგადსაგანმანათლებლო სკოლის მასწავლებლები
ხელმძღვანელი – ასოცირებული პროფესორი მანანა რატიანი
სარეგისტრაციო ბმული: https://bit.ly/3mqGtx8
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: კვლევის კომპონენტი გერმანული ენის სწავლებისას
მოკლე აღწერა: სასწავლო პროცესის წარმატებისა და ეფექტურობის შეფასება მასწავლებელს აძლევს საშუალებას, უკეთესად გაიცნოს და დახვეწოს თავისი სასწავლო პროცესი, რომლის კვლევაც დღეს მასწავლებლის საქმიანობის მნიშვნელოვან ნაწილს წარმოადგენს და არახალია. შეხვედრაზე ვიმსჯელებთ მასწავლებლის მიერ სასწავლო პროცესის კვლევასთან დაკავშირებულ რიგ საკითხებზე.
სამიზნე ჯგუფი: ზოგადსაგანმანათლებლო სკოლების გერმანული ენის მასწავლებლები
ხელმძღვანელი – პროფესორი ეკა შავერდაშვილი
სარეგისტრაციო ბმული: https://bit.ly/3MEOp8H
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

მასტერკლასი: ქართულის, როგორც მეორე ენის, სწავლების სპეციფიკა ქართულენოვან გარემოში
მოკლე აღწერა: შეხვედრაზე მოკლედ იქნება მიმოხილული არაქართულენოვან და ქართულენოვან გარემოში ენის ბარიერები და განსხვავებული საჭიროებები; მეორე ენის სწავლების სპეციფიკა – ენობრივი უნარ-ჩვევებისა და გრამატიკა-ლექსიკის ინტეგრირებულად სწავლება; ენის ათვისების თავისებურებები საგნობრივ შინაარსთა ათვისების პარალელურად ბუნებისმეტყველების მასალის მაგალითზე.
სამიზნე ჯგუფი: არაქართულენოვანი ზოგადსაგანმანათლებლო სკოლების ქართულის, როგორც მეორე ენის, მასწავლებლებისა და ბუნებისმეტყველებისა და ქართულის, როგორც მეორე ენის, ინტეგრირებულად სწავლებაში ჩართული დაწყებითი კლასების მასწავლებლებისთვის
ხელმძღვანელი – ასისტენტ-პროფესორი თინათინ კიღურაძე
სარეგისტრაციო ბმული: https://bit.ly/41qWPo4
დრო: 30 აპრილი, 11:00-15:00 საათი
ადგილმდებარეობა: ილიას სახელმწიფო უნივერსიტეტის T102 კორპუსი, ქ. ჩოლოყაშვილის გამზ. N3/5

რეგისტრაცია დასრულდება 26 აპრილს.
დარეგისტრირება შეგიძლიათ მხოლოდ ერთ მასტერკლასზე.

2023 წელი

სპექტაკლი „ჩარლის დეიდა"
2023-04-29 20:00
კომედია 1 მოქმედებად
ჩახლართული და აბსურდული სიტუაციებით სავსე კომედია, სადაც ახალგაზრდა ბიჭები სიყვარულის მოსაპოვებლად ათასგვარ ტყუილს ხლართავენ; სადაც ახალგაზრდა ბიჭი შეიძლება უცბად ქალბატონ როზად გადაიქცეს; ქალბატონ როზად გადაცმული ახალგაზრდა ბიჭი შეიძლება პოლკოვნიკს შეუყვარდეს, ხოლო პოლკოვნიკს სტუმრად მისი პირველი სიყვარული, დონა როზა ეწვიოს, რომელიც თურმე პოლკოვნიკის შვილის მეგობრის დეიდაა, სწორედ ის დეიდა, რომლის ტანსაცმელშიც გამოწყობილა მისი შვილის მეგობარი ახალგაზრდა ბიჭი, რომელიც თავის მეგობრებს სიყვარულის მოპოვებაში ეხმარება…

რეჟისორი: კახა გოგიძე
აღდგენის რეჟისორი: ანდრია ვაჭრიძე
მხატვარი:ანუკა მურვანიძე
კოსტუმების მხატვარი: ციცი ციცხვაია
მუსიკალური გაფორმება: არსენ მიგრიაული
ქორეოგრაფი: სოფო გვრიტიშვილი
ტექნიკური რეჟისორი: ნათია სამადაშვილი

მოქმედი პირნი და შემსრულებელნი:

ფრენსის ჩესნი, პოლკოვნიკი – ზუკა გაბუნია, ლუკა ახალაძე
ჯეკი ჩესნი, მისი ვაჟი – გიორგი შავგულიძე
ჩარლი უიკემი – დავით დავითულიანი
ბაბს ბაბერლი –ანდრია ვაჭრიძე
კრიგსი, მოსამართლე – დავით ველიჯანაშვილი, პაატა კიკვაძე
ენი, მისი ძმისწული – ნათია კვაშალი, მარიამ ნადირაძე, ნუკა ქევხიშვილი
ბეტი, მისი აღზრდილი – მარიტა ჯანაშია
დონა როზა დალვადორეს, ჩარლის დეიდა – მაკა შალიკაშვილი
ელა დელეი, მისი აღზრდილი – ანი თალაკვაძე, მარიამ ხუხუნაშვილი
ბრასეტი, მსახური – ნიკუშა გოგიძე, გაგა არაბული

სპექტაკლი დაიდგა თბილისის მერიის კულტურული ღონისძიებების ცენტრის ფინანსური ხელშეწყობით
სპექტაკლის ხანგრძლივობა – 1 საათი და 30 წუთი ანტრაქტის გარეშე
პრემიერა შედგა 2016 წლის 27 მაისს

იხილეთ ფოტო გალერეა
იხილეთ ვიდეო

დრო: 29 აპრილი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „ძალად ექიმი“
2023-04-28 20:00
კომედია 1 მოქმედებად
კომედია მოგვითხრობს თუ როგორ ჩათვალა მთელმა სამყარომ, რომ მთავარი გმირი, უმაქნისი ლოთი სგანარელი ცნობილი ექიმია, რომელსაც ყველა დაავადების განკურნება ძალუძს. „პაციენტები“ გულუბრყვილოდ სთავაზობენ სგანარელს უზრმაზარ თანხებს მის სასწაულმოქმედ წამალში, რომელიც სინამდვილეში, რა თქმა უნდა, არ არსებობს. მოხერხებული სგანარელი სწრაფად მდიდრდება, თუმცა არც კეთილი საქმის გაკეთება ავიწყდება და ყველაზე სერიოზული „ავადმყოფების“, შეყვარებული წყვილის, „განკურნებასაც“ ახერხებს.

თარგმანი: ქეთი კვანტალიანი
რეჟისორი: კოკო როინიშვილი
მხატვარი: ბარბარე ასლამაზი
მუსიკალური გაფორმება: ზურაბ გაგლოშვილი
ქორეოგრაფი: თინათინ წულაძე
ტექნიკური რეჟისორი: თამუნა კამლაძე

მოქმედი პირნი და შემსრულებელნი:

სგანარელ – ირაკლი ჩხიკვაძე
მარტინ – ანი იმნაძე
ლუკა – ნოდარ ძოწენიძე
ჟერონტ – ანდრია ვაჭრიძე
ჟაკლინ – ანიკო შურღაია
ლუსინდ – ანკა ვასაძე
ლეანდრ – გიორგი კიკნაძე

სპექტაკლში ჟღერს მუსიკა:
Raphael – Balada De La Trompeta
Raphael Beau – Ca Deroule
Roque Banos – Circus Freaks, Love at Park, Hidding In The Forest, Titles
ll piccolo circo
Stephen Trask – The Show
Cirque Du Soleil – Wedding
A. Zanzotto & Nin0 Rotta – Canto della Buranella
სპექტაკლის პრემიერა შედგა 2022 წლის 3 ნოემბერს
სპექტაკლის ხანგრძლივობაა 1 საათი და 30 წუთი
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 28 აპრილი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „ჟლეტის ღმერთი“
2023-04-25 20:00
შავი კომედია 1 მოქმედებად
რა შეიძლება მოხდეს, როდესაც თინეიჯერი ბიჭების მშობლები ერთმანეთს თავიანთი შვილების ყოფა–ქცევის განსახილველად ხვდებიან? არაფერი განსაკუთრებული, იტყვით თქვენ. შეიკრიბებიან, დალევენ ჩაის, ან ყავას, ან ალკოჰოლს და ზრდილობიანად წარმართავენ ცივილურ, გაწონასწორებულ საუბარს იმის თაობაზე, თუ როგორი ახალგაზრდა თაობა მოდის, როგორ იცვლება დროება და როგორი განსხვავებული ბავშვები იყვნენ თვითონ, არა? დიახ, სწორედ ასე იწყება იასმინა რეზას პიესა „ჟლეტის ღმერთი“, თუმცა… გარწმუნებთ, პატარა ბიჭები ყველგან და ყველა დროში ერთნაირად იცელქებენ, აი, მათი მშობლების ქცევის წინასწარ გათვლა კი სრულიად შეუძლებელია.

თარგმანი: ქეთი კვანტალიანი
რეჟისორი: დავით ჭაბაშვილი

მხატვარი: გოჩა აგაშენაშვილი
ტექნიკური რეჟისორი: მაკა მეტრეველი

მონაწილეობენ:

გიორგი ბახუტაშვილი
ნატა ბერეჟიანი
გაგა შიშინაშვილი
მაია ხორნაული

პრემიერა შედგა 2014 წლის 7 თებერვალს
სპექტაკლის ხანგრძლივობა – 1 საათი და 15 წუთი ანტრაქტის გარეშე
ყველა საავტორო უფლება დაცულია
სპექტაკლი დაიდგა თბილისის მერიის კულტურული ღონისძიებების ცენტრის ფინანსური ხელშეწყობით.

იხილეთ ფოტო გალერეა
იხილეთ ვიდეო

დრო: 25, 26, 30 აპრილი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

პროფესორ შუქია აფრიდონიძის წიგნის პრეზენტაცია
2023-04-25 19:00
25 აპრილს, 19:00 საათზე ილიას სახელმწიფო უნივერსიტეტის წიგნის სახლში „ლიგამუსი“ გაიმართება პროფესორ შუქია აფრიდონიძის წიგნის პრეზენტაცია: მიმართვის ფორმები ახალ ქართულში. სტრუქტურა და ფუნქციონირება.
ამ ნაშრომით ილიას სახელმწიფო უნივერსიტეტი იწყებს ახალი საერთაშორისო რეფერირებადი სერიის გამოცემას სახელწოდებით: ქართველოლოგიური ბიბლიოთეკა.
გამოცემის შესახებ
ამ მონოგრაფიით ავტორმა, ილიას სახელმწიფო უნივერსიტეტის ემერეტუს-პროფესორმა შუქია აფრიდონიძემ უდიდესი წვლილი შეიტანა ქართული ენის მეცნიერული აღწერისა და სწავლების, ასევე ქართულ და უცხოურ საგანმანათლებლო სივრცეში ქართული ენის პოპულარიზაციის საქმეში; წლების განმავლობაში იგი იკვლევდა საქართველოს ტოპონიმიის, ლექსიკოლოგიის, ლექსიკოგრაფიისა და ქართული ენის სტილისტიკის უმნიშვნელოვანეს საკითხებს, არის არაერთი განმარტებითი და ორენოვანი ლექსიკონის შემდგენელი.
ავტორის შესახებ
შუქია აფრიდონიძემ აღზარდა ქართველ და უცხოელ ენათმეცნიერთა თაობები; განუზომელია მისი ღვაწლი უცხოური ქართველოლოგიის განვითარებაში. სხვადასხვა დროს შუქია აფრიდონიძე მუშაობდა თბილისის სახელმწიფო უნივერსიტეტის ახალი ქართული ენის კათედრასთან არსებულ ტოპონიმიკის ლაბორატორიასა და არნოლდ ჩიქობავას სახელობის ენათმეცნიერების ინსტიტუტში; 2006 წლიდან იგი იყო ილიას სახელმწიფო უნივერსიტეტის პროფესორი, ქართული ენის სწავლებისა და კვლევის მიმართულების ხელმძღვანელი და აკადემური საბჭოს წევრი. მისი გარდაცვალება უდიდესი დანაკლისია ილიას სახელმწიფო უნივერსიტეტისთვის, მთელი სამეცნიერო საზოგადოებისთვის საქართველოსა და უცხოეთში.
დრო: 25 აპრილი, 19:00 საათი
ადგილმდებარეობა: წიგნის სახლი „ლიგამუსი“, ილია ჭავჭავაძის გამზირი #32
სამუშაო ენა: ქართული
დასწრება თავისუფალია.
2023 წელი

სპექტაკლი „უხერხემლო“
2023-04-23 20:00
დრამა 1 მოქმედებად
როგორია საქართველოში ცხოვრება, როდესაც განსხვავებული ხარ? რა უნდა დაუპირისპირო მეგობრების, ოჯახის, საზოგადოების, ქვეყნის გულგრილობას? როგორ უნდა გადარჩე, ან ღირს კი გადარჩენა, როდესქაც არავის სჭირდები, არავის ესმის შენი? ამ ერთ ტრაგიკულ ამბავში, რომელიც დრამატურგმა ალექს ჩიღვინაძემ რეალურ ისტორიაზე დაფუძნებით დაწერა, თითქოს მთელი საზოგადოების პრობლემებია გაერთიანებგული და დაფიქრებისკენ გვიბიძგებს, როგორ შევცვალოთ ის ქვეყანა, სადაც მშობლებს საკუთარი განსხვავებული ორიენტაციის შვილის დაკრძალვა მეზობლებისგან, სოფლისგან, ქვეყნისგან მალულად უწევთ.

რეჟისორი – გელა გულიაშვილი (სადიპლომო ნაშრომი)
მხატვარი – თეო კუხიანიძე
ტექნიკური რეჟისორი – მაკა მეტრეველი
დადგმის ხელმძღვანელი – ვანო ხუციშვილი, ილიას სახელმწიფო უნივერსიტეტის ასოცირებული პროფესორი

მონაწილეობენ:

მართა – მაიკო ხორნაული
მამია – გიორგი ცერცვაძე
ნინო – ანიკო შურღაია
დანიელი – გიორგი მაქაძე

სპექტაკლის ხანგრძლივობაა 1 საათი და 30 წუთი
სპექტაკლის პრემიერა შედგა 2022 წლის 2 ივლისს

იხილეთ ფოტო გალერეა

დრო: 23 აპრილი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „საწვავი“
2023-04-22 20:00
დრამა 2 მოქმედებად
როდესაც ზამთარია და ომი მძვინვარებს, ადამიანები საკვებს და სითბოს ეძებენ გადასარჩენად, მაგრამ რა ხდება მაშინ, როდესაც ირგვლივ ყველაფერი უკვე დაიწვა და მხოლოდ წიგნები-ღა დარჩა? გადარჩენა უფრო მნიშვნელოვანია, თუ წიგნები?!
მთარგმნელი: თამარ ხოსრუაშვილი
რეჟისორი: ლუკა ინწკირველი
მხატვარი: თეო კუხიანიძე
კომპოზიტორი: ერეკლე გეწაძე
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:
პროფესორი – გიორგი ჯიქია
მარინა – ანიკო შურღაია
დანიელი – გიორგი ტაბიძე
სპექტაკლის ხანგრძლივობა 1 საათი და 40 წუთი ანტრაქტის ჩათვლით
სპექტაკლის პრემიერა შედგება 2023 წლის 24 მარტს
დრო: 22 აპრილი , 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

ევროპის დიგესტიური ქირურგიის მე-15 კონფერენცია
2023-04-20 10:00
20-22 აპრილს ილიას სახელმწიფო უნივერსიტეტის ორგანიზებით გაიმართება ევროპის დიგესტიური ქირურგიის (European Digestive Surgery 2023) მე-15 საერთაშორისო კონფერენცია.
კონფერენციის პროგრამა მოიცავს დიგესტიური მედიცინის ტრადიციულ გამოწვევებსა და თანამედროვე მიღწევებს, რომელთაც წარადგენს ევროპისა და მსოფლიოს სხვა ქვეყნების 30-ზე მეტი მაღალკვალიფიციური სპიკერი.
მომხსენებელთა შორის იქნებიან ქართული სამედიცინო საზოგადოების გამოჩენილი წარმომადგენლები, მათ შორის ილიას სახელმწიფო უნივერსიტეტის პროფესორები.
კონფერენცია ასევე მოიცავს დიგესტიურ მედიცინასთან დაკავშირებულ ისეთ დარგებს, როგორებიცაა: ონკოლოგია, გასტროენტეროლოგია, რადიოლოგია, ტრანსპლანტოლოგია და სხვ., რათა დელეგატებს შევთავაზოთ დიდი ინტერდისციპლინური პროგრამა. სპეციალურ საპატიო სესიაზე ლექციებს წაიკითხავენ მედიცინის მსოფლიო მასშტაბის ოსტატები.
კონფერენციის სამეცნიერო და სოციალური პროგრამა შეიმუშავა ილიას სახელმწიფო უნივერსიტეტის მედიცინის სკოლამ, საქართველოს წამყვანმა კვლევითმა და საგანმანათლებლო ინსტიტუტმა.
სამუშაო ენა: ინგლისური
დამატებითი ინფორმაციისა და რეგისტრაციისთვის იხილეთ კონფერენციის ვებგვერდი: eds2023.org
EDS Tbilisi 2023 საორგანიზაციო გუნდი:

ივანე აბიათარი, EDS 2023-ის პრეზიდენტი
ტიერი ბერნი, სამეცნიერო კომიტეტის თავმჯდომარე
კობა შანავა, საორგანიზაციო კომიტეტის თავმჯდომარე

კონფერენციის აკადემიური პარტნიორები:

პ. შოთაძის სახელობის თბილისის სამედიცინო აკადემია;
ქართულ-ამერიკული უნივერსიტეტი;
ბაუ-ბათუმის საერთაშორისო უნივერსიტეტი.

კონფერენცია აკრედიტებულია უწყვეტი სამედიცინო განათლების ევროპული აკრედიტაციის საბჭოს (EACCME) მიერ და გაიცემა მაქსიმუმ 13 ევროპული CME კრედიტი.
2023 წელი

ქართული ენის კვირეული – შემაჯამებელი ღონისძიება
2023-04-19 15:00
19 აპრილს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ლექსიკოგრაფიისა და ენობრივი ტექნოლოგიების ცენტრის ორგანიზებით გაიმართება ქართული ენის კვირეულის შემაჯამებელი ღონისძიება.

განრიგი
15:00-15:10 – გახსნა
პროფესორი ნინო დობორჯგინიძე, რექტორი, ილიას სახელმწიფო უნივერსიტეტი
15:10-15:30 – კონკურსის „შექმენი ქართული ტერმინი“ კონცეფციის წარდგენა
პროფესორი თინათინ მარგალიტაძე, ლექსიკოგრაფიისა და ენობრივი ტექნოლოგიების ცენტრის ხელმძღვანელი
15:30-15:40 – კონკურსის „შექმენი ქართული ტერმინი“ ვებგვერდის წარდგენა
ლალუ ჯიქიძე, კიბერლაბორატორია „უნილაბის“ პროექტების მენეჯერი
15:40-16:00 – კონკურსის „შექმენი ქართული ტერმინი“ პირველი ეტაპის შეჯამება და გამარჯვებულების დაჯილდოება
ლექსიკოგრაფიის მიმართულების დოქტორანტი სალომე ჭიღლაძე, ილიას სახელმწიფო უნივერსიტეტი
16:00-16:30 – წიგნის „ფიქრები მშობლიურ ენაზე“ წარდგენა
პროფესორი თინათინ მარგალიტაძე, წიგნის ავტორი
16:30-16:45 – უცხო სიტყვებისა და მათი ქართული შესატყვისების გლოსარიუმის წარდგენა
ქეთევან თევდორაძე, ლექსიკოგრაფიის მაგისტრი
16:45-17:00 – უცხო სიტყვებისა და მათი ქართული შესატყვისების გლოსარიუმის ვებგვერდის წარდგენა
ლალუ ჯიქიძე, კიბერლაბორატორია „უნილაბის“ პროექტების მენეჯერი

დრო: 19 აპრილი, 15:00-17:00 საათი
ადგილმდებარეობა: წიგნის სახლი „ლიგამუსი“, ილია ჭავჭავაძის გამზ N32
სამუშაო ენა: ქართული
დასწრება თავისუფალია.
2023 წელი

საერთაშორისო კონფერენცია „ცენტრი და პერიფერია: პოლიტიკური, ეკონომიკური, კულტურული და ენობრივი სივრცის ადაპტაცია თანამედროვეობაში“
2023-04-19 10:00
19 აპრილს, 10:00 საათზე, ილიას სახელმწიფო უნივერსიტეტის T102 აუდიტორიაში გაიმართება საერთაშორისო კონფერენცია „ცენტრი და პერიფერია: პოლიტიკური, ეკონომიკური, კულტურული და ენობრივი სივრცის ადაპტაცია თანამედროვეობაში“.
სამდღიანი მრავალდარგობრივი საერთაშორისო კონფერენცია პირველსა და მესამე დღეს (18, 20 აპრილს) თბილისის ივანე ჯავახიშვილის სახ. სახელმწიფო უნივერსიტეტსა და კავკასიის უნივერსიტეტში გაიმართება.
სხვადასხვა დარგის ქართველი და უცხოელი მკვლევრები ცენტრისა და პერიფერიის პერსპექტივიდან გააანალიზებენ პოლიტიკურ, ეკონომიკურ, კულტურულ, ენობრივ და ლიტერატურულ პროცესებს.
კონფერენცია მომზადებულია ლილისა (Université de Lille) და თბილისის ივანე ჯავახიშვილის სახელობის სახელმწიფო უნივერსიტეტების ინიციატივით. მის ორგანიზებაში ილიას სახელმწიფო უნივერსიტეტისა და კავკასიის უნივერსიტეტის გარდა მონაწილეობდნენ ფრანგული ინსტიტუციები: ფრანგულ-ქართული უნივერსიტეტი (Université franco-géorgienne), ვანდეს კათოლიკური ინსტიტუტი (ICES – Institut Catholique de Vendée), რომანულ კვლევათა ექსის ცენტრი – ექს-მარსელის უნივერსიტეტი (CAER – Aix-Marseille Université).
სამუშაო ენები: ფრანგული, ინგლისური
დრო: 19 აპრილი, 10:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5

2023

სპექტაკლი „დარისპანის გასაჭირი“
2023-04-12 20:00
ერთ მოქმედებად
თქვენ წინაშეა საუკუნის წინანდელი ამბავი იმის შესახებ, დარისპანი ოთხი გასათხოვარი ქალიშვილიდან ერთ-ერთს როგორ დაატარებს წინ და უკან მეგობრებსა და ნათესავებში, მოყვრებსა და მეზობლებში, რათა როგორმე უპოვოს შესაფერისი ქმარი და უზრუნველყოს მისი მომავალი.
ეს ამბავი, ერთდროულად ტრაგიკული და ღიმილის მომგვრელი, უზარმაზარი სიყვარულითაა გაჟღენთილი ქვეყნის მიმართ, რომელსაც „ჰკლავდნენ და არ კვდებოდა“. ამბავი გაჭრილი ვაშლივით ჰგავს ჩვენი ქვეყნის ბედს, რომელიც დარისპანივით გამოსავალს სხვაგან ეძებს – სხვების დახმარებაში, სხვაზე „მითხოვებაში“, დალხენილი ყოფის ილუზიაში, რომელიც ბუმერანგივით ბრუნდება და კიდევ უფრო დიდ უიმედობას ბადებს.
რა უფრო მნიშვნელოვანია – თავისუფლება თუ უზრუნველი ცხოვრება?
რეჟისორი და მსახიობები მაყურებელთან ერთად ეცდებიან იპოვონ გზა, რომელიც ხელს შეუწყობს დარისპანის ოჯახისა და, ამავდროულად, საქართველოს მომავლის გადარჩენას.
რეჟისორი – საბა ასლამაზიშვილი
სცენოგრაფია – მარიამ კალატოზიშვილი
კოსტუმების მხატვარი – სანდრო მარგველაშვილი
მუსიკალური გაფორმება – ნინო სიხარულიძე
ქორეოგრაფი – დეა აბაკელია
მუსიკალური კონსულტანტი – ივანე ხაჩიძე
ტექნიკური რეჟისორი– თამუნა კამლაძე
მოქმედი პირნი და შემსრულებელნი:

დარისპანი – სლავა ნათენაძე
მართა – ლილი ხურითი
პელაგია – მაია ხორნაული
ნატალია – ნინა ყიფშიძე
კაროჟნა – მაშიკო თვალაბეიშვილი
ოსიკო – თორნიკე კაკულია

სპექტაკლი დაიდგა თბილისის მერიის ფინანსური ხელშეწყობით.
სპექტაკლის ხანგრძლივობაა 1 საათი და 10 წუთი.
დრო: 12, 13, 21 აპრილი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023

სპექტაკლი „იდეალური ოჯახი“
2023-04-09 20:00
კომედია 1 მოქმედებად
რა ხდება მაშინ, როდესაც საკუთარ ცხოვრებას მხოლოდ სხვის შეხედულებებზე აგებ?! როდესაც ცდილობ სხვისი დაკნინებით წარმოაჩინო საკუთარი თავი და მხოლოდ სხვის დასანახად შექმნა იდეალური ოჯახი…
არსებობს კი იდეალური ოჯახი?! ან იქნებ ჩვენს საზოგადოებაშიც მრავლად არიან ვაცლავ ჰაველის პიესის გმირები, რომლებიც გამუდმებით სხვის არასრულფასოვნებას უსვამენ ხაზს და ჰარმონიულ ურთიერთობაზე გვესაუბრებიან.
მთარგმნელი: მაია ნაჭყებია
რეჟისორი: დავით ჭახრაკია
მხატვარი: გიორგი უსტიაშვილი
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:
ვერა – რუსკა მაყაშვილი (რუსთაველის თეატრის მსახიობი)
მიხალი – გიორგი გოგუაძე
ბედრჟიხი – პაატა პაპუაშვილი
სპექტაკლის ხანგრძლივობაა 1 საათი და 15 წუთი
სპექტაკლის პრემიერა შედგა 2019 წლის 30 მარტს
სპექტაკლი დაიდგა თბილისის მერიის ფინანსური ხელშეწყობით
სპექტაკლის მხარდამჭერია “Sky Development”

იხილეთ ფოტო გალერეა
იხილეთ ვიდეო

დრო: 9 აპრილი, 20:00 საათი
ხანგრძლივობა: 1 საათი და 15 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

ქართულ-ამერიკული სტარტაპის ეკოსისტემები – 90-იანი წლებიდან დღემდე
2023-04-03 19:00
3 აპრილს, 19:00 საათზე, ილიას სახელმწიფო უნივერსიტეტის B201 აუდიტორიაში Startup Grind-ის ილიას სახელმწიფო უნივერსიტეტის წარმომადგენლობის გახსნასთან დაკავშირებით გაიმართება პირველი შეხვედრა თემაზე „ქართულ-ამერიკული სტარტაპის ეკოსისტემები – 90-იანი წლებიდან დღემდე“.
90-იანი წლები ბევრი გიგანტი ტექნოლოგიური კომპანიისა და თანამედროვე საბაზრო ეკონომიკური პრინციპების დასაბამია. ამ კომპანიებმა შეძლეს ახალი ტექნოლოგიებისა და ინოვაციური ბიზნესმოდელების გამოყენება, რომელთა საშუალებითაც კონკურენცია გაუწიეს ტრადიციულ ინდუსტრიებს და შექმნეს ახალი ბაზრები.
ღონისძიებაზე მომხსენებლები ქართული და ამერიკული გარემოს მაგალითზე მიმოიხილავენ, რა პროცესები მიმდინარეობდა ეკოსისტემაში 1990-იანი წლებიდან დღემდე. ასევე ისაუბრებენ სტარტაპგარემოს 1990-2022 წლების გამოწვევებზე და გაგვიზიარებენ გამოცდილებას.
მომხსენებლები
დავით ჩეჩელაშვილი სტრატეგიაზე ორიენტირებული მეწარმეა და 2004 წლიდან ტექნოლოგიებისა და გასართობი ინდუსტრიის გადაკვეთაზე მუშაობს. ბიზნესპარტნიორებთან ერთად დაარსებული აქვს 5 გლობალური სტარტაპი, ძირითადად იმერსიული ვიზუალიზაციისა და ხელოვნური ინტელექტის სფეროებში. მათგან ერთ-ერთი, კინოინდუსტრიის ცნობილი ბრენდი, 3D ტექნოლოგიების ბოლო ტალღის (2005) სათავეში იდგა. 2015 წელს დავითი უცხოეთიდან საქართველოში დაბრუნდა და მას შემდეგ მონაწილეობს სტარტაპის ეკოსისტემის განვითარებაში. საქართველოს აქსელერაციის 500 პროგრამის კოორდინატორია.
ანა რობაქიძე, Theneo-ს დამფუძნებელი და აღმასრულებელი დირექტორი, მანამდე იყო Clientela-ს ინჟინერიის დეპარტამენტის ხელმძღვანელი, მუშაობდა ასობით სხვადასხვა API-ზე. 2022 წელს მოიგო Web Summit-ის Pitch კონკურსი. Theneo (YC W22) სპეციალიზებულია ხელოვნური ინტელექტის პლატფორმის შემუშავებაზე, რომელიც ორიენტირებულია API დოკუმენტაციაზე. კომპანია ავითარებს, აკონტროლებს და ინახავს API დოკუმენტაციას ხელოვნური ინტელექტისა და მანქანური მეშვეობით.
Startup Grind, გლობალური ორგანიზაცია, აერთიანებს მსოფლიოს 3 მილიონამდე ანტრეპრენერს. ორგანიზაციის მთავარი მიზანია აღმოაჩინოს და ხელი შეუწყოს სტარტაპების განვითარებას, ცოდნის გაზიარებასა და არაფორმალურ გარემოში სამეწარმეო „ქომუნითების“ შექმნას.
Startup Grind-ის საუნივერსიტეტო წარმომადგენლობის მიზანია შექმნას საზოგადოება, რომელიც ხელს შეუწყობს საქართველოს სამეწარმეო პოტენციალის წარმოჩენას საერთაშორისო ასპარეზზე.
სამუშაო ენა: ქართული
დრო: 3 აპრილი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება შეუძლია ნებისმიერ დაინტერესებულ პირს წინასწარი რეგისტრაციით ბმულზე: https://bit.ly/3naRx1c
გთხოვთ გაიაროთ რეგისტრაცია 30 მარტის ჩათვლით. ადგილები შეზღუდულია, ღონისძიებაზე დასწრებას შეძლებს პირველი 40 რეგისტრირებული პირი.
დამატებითი ინფორმაციისთვის დაუკავშირდით – tiko.m@startupgrind.com
2023 წელი

FrontSpot Georgia & Qase Offline MeetUp #3
2023-04-01 18:00
1 აპრილს, 18:00 საათზე, ილიას სახელმწიფო უნივერსიტეტის ტექნოლოგიების კორპუსის T102 აუდიტორიაში ილიაუნის გამოთვლითი ცენტრის მხარდაჭერითა და ტექნოლოგიური კომპანია EPAM Georgia-ს პარტნიორობით გაიმართება FrontSpot საქართველოს მესამე შეხვედრა.

შეხვედრას გამართავენ

ანდრეი საველევი, Lead Software Engineer – Boost your DX with NX.

მომხსენებელი განიხილავს NX-ის შესაძლებლობას, როგორ შეიქმნა რთული აპლიკაცია, რომელსაც 6 თვე დასჭირდა დასაწყისიდან სამუშაო ვერსიამდე,
შეეხება მონორეპოს მენეჯმენტის ავტომატიზებას, დამოკიდებულებათა მართვას, შემსრულებელთა მორგებას ან საკუთარი მენეჯმენტის ექმნას, ასევე მოდულებისა და კომპონენტების გენერირებას,
ასევე, როგორ გამოიყენება ფუნქციები პროდუქტიულობის, კოდის ხარისხისა და შენარჩუნების გასაზრდელად.

ილია ფილინინი, „როგორ დავიწყოთ ავტოტესტებით?“

ილიას მოხსენება შეეხება ავტომატური ტესტირების სხვადასხვა ასპექტს, მათ შორის მის სარგებელს, სხვადასხვა კონტექსტში გამოყენებას, კლიენტის დარწმუნების სტრატეგიებს ავტომატური ტესტირების დანერგვის კუთხით და იმის განსაზღვრას, ვინ უნდა იყოს პასუხისმგებელი ტესტების დაწერასა და შესაბამისი ენებისა და ჩარჩოების არჩევაზე.
მომხსენებელი განიხილავს ავტოტესტირების ყველაზე გავრცელებულ პრობლემებს, რომლებსაც ახალბედები აწყდებიან, და მათი გადაჭრის გზებს, ასევე სატესტო შემთხვევათა შექმნის აუცილებლობას, საერთო შეცდომებსა და რჩევებს ტესტის კომპლექტის ეფექტურობის გასაუმჯობესებლად.

სამუშაო ენა: ინგლისური
დრო: 1 აპრილი, 18:00 საათი
ადგილმდებარეობა: ილიას სახელმწიფო უნივერსიტეტის ტექნოლოგიების კორპუსი, T102 აუდიტორია, ქ. ჩოლოყაშვილის N3/5
დასწრება თავისუფალია.
2023 წელი

ნარატივდიზაინის კვირეული ილიაუნის კიბერლაბორატორია უნილაბში
2023-03-27 19:00
27 მარტიდან 1 აპრილის ჩათვლით ილიას სახელმწიფო უნივერსიტეტის კიბერლაბორატორია უნილაბი ნარატივ დიზაინის კვირეულს უმასპინძლებს.
კვირეული ეწყობა ილიას სახელმწიფო უნივერსიტეტის, უნილაბისა და ანიმა ჩეტბოტიქსის მხარდაჭერით.
კვირეულზე „უნილაბში“ 4 ღია ლექცია/ვორკშოპი გაიმართება, რომლებსაც გამოცდილი ნარატივდიზაინერები წარუძღვებიან.
კვირეულის მიზანია ნარატივდიზაინის შესახებ ცნობიერების ამაღლება, მისი საუკეთესო მხარეებისა და პერსპექტივების ჩვენება, სხვა პროფესიების ჭრილში განხილვა.
დამსწრე საზოგადოებას საშუალება ექნება, დარგის წარმომადგენელთა დახმარებით სხვადასხვა კუთხიდან დაინახოს ნარატივდიზაინი და ჩეტბოტები, დასვას შეკითხვები და მიიღოს პასუხები.
ნარატივდიზაინი, თანამედროვე სპეციალობა, თამაშების დეველოპმენტისა და ჩეტბოტების ინდუსტრიაში დამკვიდრდა.
ჩეტბოტი კომპიუტერული პროგრამაა, რომელიც სოციალური ქსელების ჩატში შენდება და ადამიანთან სხვადასხვა თემაზე შეუძლია კომუნიკაცია.
ჩეტბოტებს იყენებენ კომპანიები, ორგანიზაციები, ხელოვნების სფეროები. ნარატივდიზაინერები კი ჩეტბოტებს ქმნიან. ისინი არიან მწერლები, რომლებიც ციფრულ ასისტენტს საუბარს ასწავლიან, უზრუნველყოფენ, რომ ჩეტბოტმა გაიგოს მომხმარებლის მესიჯი და სწორი პასუხი დაუბრუნოს.
ვის შეუძლია კვირეულში მონაწილეობა?
ნარატივდიზაინის კვირეულზე დასწრება შეუძლია ნებისმიერ მსურველს.
როგორ უნდა მივიღო კვირეულში მონაწილეობა?
კვირეულში მონაწილეობისთვის შეავსეთ მარტივი სარეგისტრაციო ფორმა: https://cutt.ly/G4QjRhy

კვირის განრიგი
27 მარტი, 19:00 საათი – ნარატივდიზაინი და მასთან დაკავშირებული სფეროები
სპიკერი – ნარატივდიზაინერი ნინი ჯინჯიხაძე
ნინი ჯინჯიხაძე ისაუბრებს თემაზე „ნარატივდიზაინი და მასთან დაკავშირებული სფეროები“.
სპიკერის შესახებ
ნინი ჯინჯიხაძე ნარატივდიზაინერია, რომელსაც აქვს სხვადასხვა ტიპის Rule-Based და AI ჩეტბოტ პლატფორმების ფუნქციური ცოდნა და მათზე მუშაობის გამოცდილება. იგი გუნდთან ერთად ქმნიდა ნიკო ნიკოლაძის ციფრულ ასლს, ჩართული იყო ილიაუნის ინგლისურენოვან ციფრულ ასისტენტზე მუშაობაში.
ამავე პროფესიით მუშაობდა პროექტზე Internity. აქვს მენტორობის გამოცდილება ნარატივდიზაინის მიმართულებით სხვადასხვა ტიპის ვორკშოპებსა თუ ჰაკათონებზე. ამჟამად კიბერლაბორატორია უნილაბის ნარატივდიზაინის სასწავლო კურსის ერთ-ერთი ხელმძღვანელია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ.ჩოლოყაშვილის გამზ. N3/5

28 მარტი, 19:00 საათი – კავშირი ჩეტბოტებსა და ჩვენს მენტალურ მდგომარეობას შორის
სპიკერი ნარატივდიზაინერი ქეთია ბელქანია
შეხვედრაზე განხილული იქნება ჩეტბოტების მზარდი ტენდენციის გავლენა ადამიანების ფსიქიკაზე, კერძოდ, როგორ მოქმედებს ამგვარი ციფრული რეალობის გააქტიურება ჩვენს შინაგან მდგომარეობაზე, რა შფოთვებსა თუ შიშებთანაა დაკავშირებული და როგორ იყენებს კომპანიები/ბრენდები ამ სწორ მარკეტინგულ კომუნიკაციას.
სპიკერის შესახებ
ქეთია ბელქანია, ჟურნალისტი, რედაქტორი და ნარატივდიზაინერი, ამჟამად marketer.ge-ის ჟურნალისტი და უმცროსი რედაქტორია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5

29 მარტი, 19:00 საათი – ვინ არის ეფემია? ჩეტბოტები ლიტერატურული საგანძურის სადარაჯოზე
სპიკერები: ნარატივდიზაინერი მაიკო ბერიძე და ფილოლოგი ნინო თაკალანძე
ნინო თაკალანძე და მაიკო ბერიძე ისაუბრებენ ჩეტბოტების მნიშვნელობაზე და აუდიტორიას თავიანთ შექმნილ ჩეტბოტ ეფემიას წარუდგენენ.
სპიკერების შესახებ
მაიკო ბერიძე ილიაუნის კომპიუტერული მეცნიერების სტუდენტი და უნილაბის პროფესიული აქსელერაციის კურსდამთავრებულია ნარატივ- და გრაფიკული დიზაინის მიმართულებებით.
ნინო თაკალანძე ფილოლოგია. მუშაობს არასამთავრობო ორგანიზაციაში ოჯახის მზრუნველობას მოკლებულ ბავშვებთან. უნილაბის პროფესიული აქსელერაციის კურსდამთავრებულია ნარატივდიზაინის მიმართულებით.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5

1 აპრილი, 18:00 საათი – ჩეტბოტები – ახალი სიტყვა ბრენდის პერსონალობაში
სპიკერი მარიამ გოჩიაშვილი
მარიამ გოჩიაშვილი ისაუბრებს ჩეტბოტებისა და ბრენდების ურთიერთობაზე, ჩეტბოტის, როგორც მარკეტინგული ხელსაწყოს, გამოყენებასა და სამომავლო პერსპექტივებზე.
სპიკერის შესახებ
მარიამ გოჩიაშვილი ნარატივდიზაინერი, ქოფირაითერი და ჟურნალისტია. „უნილაბში“ ნარატივდიზაინის მიმართულებას ხელმძღვანელობს, იმავეს აკეთებს განათლებისა და მეცნიერების სამინისტროშიც.
მარიამი ინტერნეტჟურნალ marketer.ge-ს ჟურნალისტია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5
2023 წელი

წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ პრეზენტაცია
2023-03-27 17:00
27 მარტს, 17:00 საათზე, წიგნის სახლში „ლიგამუსი“ საქართველოს პოლიტიკის ინსტიტუტის ორგანიზებით გაიმართება წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ პრეზენტაცია.
ღონისძიებას გახსნიან ილიას სახელმწიფო უნივერსიტეტის პროფესორები: დავით აფრასიძე, გია ნოდია, გიორგი სანიკიძე ჟან მონესა და თბილისის სახელმწიფო უნივერსიტეტის პროფესორი კორნელი კაკაჩია.
ღონისძიების მოდერატორია პროფესორი დავით აფრასიძე.
პრეზენტაციის შემდეგ გაიმართება დისკუსია.
წიგნის შესახებ
წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ (Georgia’s Foreign Policy in the 21st Century: Challenges for a Small State) ქართული ვერსია გამოსცა თბილისის სახელმწიფო უნივერსიტეტის გამომცემლობამ უნივერსიტეტის პროფესორის, კორნელი კაკაჩიას, მაუნთ ჰოლიოკის კოლეჯის პროფესორის, სტივენ ჯონსისა და ლონდონის კინგს კოლეჯის, პროფესორ ტრეისი ჯერმანის რედაქტირებით.
გამოცემა აანალიზებს საქართველოს, როგორც რეგიონის საკვანძო მნიშვნელობის სახელმწიფოს, გეოპოლიტიკურ პოზიციონირებასა და მის შედეგებს. მასში განხილულია, რატომ არის „მულტივექტორული“ საქართველოს საგარეო პოლიტიკა, რომლის წინაშეც დგას ისეთი გამოწვევები, როგორებიცაა: რუსეთი, საშინაო და საგარეო ნაციონალიზმი, ევროპული პროექტისა და ევროკავშირის მხარდაჭერის პოტენციური შესუსტება და აშშ-ის მიერ ლიბერალური საერთაშორისო წესრიგის მხარდაჭერის გარშემო შექმნილი ბუნდოვანება.
გამოცემაში ასევე შესწავლილია საქართველოს ქცევა საგარეო და უსაფრთხოების მიმართულებით, აქცენტით თბილისის ურთიერთობებზე მეზობლებსა და საკვანძო საერთაშორისო პარტნიორებთან. საქართველოს გეოპოლიტიკური და საგარეოპოლიტიკური ინტერესების შესახებ არსებული ლიტერატურის დიდი ნაწილი შექმნილია დასავლეთის ან რუსეთის პერსპექტივიდან, თუმცა ინგლისურენოვანი ნაშრომი საქართველოს პერსპექტივით არ არსებობს. როგორც წესი, საქართველო განიხილება, როგორც დამოკიდებული ცვლადი, სახელმწიფო, რომელიც ნაკლებად მიიჩნევა საკუთარი მიზნების, სტრატეგიის მქონე დამოუკიდებელ მოთამაშედ. ეს სარედაქციო გამოცემა მიზნად ისახავს ხედვის ჩამოყალიბებას რუსულ-დასავლური ბინარული ნარატივის მიღმა, აანალიზებს საქართველოს ურთიერთობას მოთამაშეთა შედარებით უფრო ფართო კონტექსტში და მკითხველს აწვდის საქართველოს საგარეო პოლიტიკის დროულ და საჭირო კვლევას საქართველოს პერსპექტივიდან. მასში წარმოდგენილია ორიგინალური სამეცნიერო და პოლიტიკურად რელევანტური თავები სხვადასხვა ასპექტის შესახებ ექსპერტთა ფართო საზოგადოების ავტორობით.
ნაშრომის უნიკალურობას განაპირობებს მისი მასშტაბი, ანალიტიკური სიღრმე და საქართველოს საგარეო პოლიტიკის წარდგენის ჰოლისტიკური და ფართოდ მისაწვდომი ფორმატი.
სამუშაო ენა: ქართული
დრო: 27 მარტი, 17:00 საათი (17:00-18:30 სთ)
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

ღია კარის დღე – სამოქალაქო ინჟინერიის პროგრამები
2023-03-27 16:00
27 მარტიდან 3 აპრილის ჩათვლით ილიას სახელმწიფო უნივერსიტეტისა და საგანმანათლებლო ორგანიზაცია კინგსის ერთობლივი პროექტის ფარგლებში სამოქალაქო ინჟინერიის მიმართულებით განათლების მიღებით დაინტერესებული მოსწავლეებისთვის საქართველოს დიდ ქალაქებში გაიმართება ღია კარის დღე და საინფორმაციო შეხვედრები.
სამოქალაქო ინჟინერიის განათლების მნიშვნელობასა და ამ მიმართულებით ილიას სახელმწიფო უნივერსიტეტის შესაძლებლობების შესახებ მოსწავლეებს ინფორმაციას გააცნობენ ილიას სახელმწიფო უნივერსიტეტის ტექნოლოგიის სკოლის პროფესორები, კურსდამთავრებულები და სტუდენტები.
მოსწავლეები გაეცნობიან პროგრამის სტრუქტურას, სწავლების ფორმატსა და მეთოდებს, მიღების პროცედურებს, ინფორმაციას გაცვლით პროგრამებსა და დასაქმების შესაძლებლობებზე. დასასრულს შეუძლიათ დასვან მათთვის საინტერესო შეკითხვები და მიიღონ ამომწურავი პასუხები ტექნოლოგიის სკოლის პროფესორებისა და ადმინისტრაციული პერსონალისგან.
გელოდებით სამოქალაქო ინჟინერიით დაინტერესებულ მოსწავლეებსა და მათ მშობლებს მთელი საქართველოდან:
შეხვედრების განრიგი:

27 მარტი, 16:00 საათი – თბილისი, ილიას სახელმწიფო უნივერსიტეტი, T102 აუდიტორია, ქ. ჩოლოყაშვილის გამზ. N3/5;
28 მარტი, 16:00 საათი – გურჯაანის ტექნოპარკი, ქ. გურჯაანი, კოსტავას ქუჩა;
29 მარტი, 16:00 საათი – თელავის ტექნოპარკი, ქ. თელავი, რუსთაველის ქ. N11;
30 მარტი, 14:00 საათი – ახმეტის ტექნოპარკი, ქ. ახმეტა, ჭანტურიას ქ. N1;
31 მარტი, 14:00 საათი – კასპის ტექნოპარკი, ქ. კასპი, დ. აღმაშენებლის ქუჩა;
1 აპრილი, 16:00 საათი – ქუთაისი, სასტუმრო „ბაგრატის“ საკონფერენციო დარბაზი;
2 აპრილი, 12:00 საათი – ზუგდიდის ტექნოპარკი, ქ. ზუგდიდი, ლაღიძის ქ. N1;
2 აპრილი, 17:30 საათი – ოზურგეთის ტექნოპარკი, ქ. ოზურგეთი, ეგნატე ნინოშვილის ქუჩა N5;
3 აპრილი, 16:00 საათი – ბათუმის ტექნოპარკი, ქ. ბათუმი, ლეონიძის ქ. N15.

2023 წელი

საქართველოში ისრაელის ელჩის, ჰადას მეიცადის შეხვედრა ილიაუნის სტუდენტებთან
2023-03-23 11:30
23 მარტს, 11:30 საათზე, წიგნის სახლში „ლიგამუსი“ ილიას სახელმწიფო უნივერსიტეტის სტუდენტებთან შეხვედრას გამართავს ისრაელის სრულუფლებიანი ელჩი საქართველოში ჰადას მეიცადი.
შეხვედრის თემა: 30-წლიანი დიპლომატიური და ბილატერალური ურთიერთობები ისრაელსა და საქართველოს შორის
ელჩი ისაუბრებს ქვეყნების მეგობრობის ისტორიაზე, თანამშრომლობის ისეთ მიმართულებებზე, როგორებიცაა: უსაფრთხოება, ენერგეტიკა და ინოვაციები; მიმოიხილავს ისრაელში არსებულ ვითარებას და უპასუხებს სტუდენტების შეკითხვებს.
ელჩის ვრცელი ბიოგრაფიისთვის მიჰყევით ბმულს: https://bit.ly/3JP3tyC
სამუშაო ენა: ინგლისური
დრო: 23 მარტი, 11:30
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი
მნიშვნელოვანი ინფორმაცია: შეხვედრაზე დასასწრებად უნდა იქონიოთ პირადობის დამადასტურებელი მოწმობა. დასწრების მსურველებმა უსაფრთხოების მიზნით უნდა გაიარონ შემოწმება.
2023 წელი

ილიაუნის საპატიო დოქტორის, ერიკ ლის შეხვედრა მკითხველთან
2023-03-21 18:00
21 მარტს, 18:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის საპატიო დოქტორი, მწერალი და ჟურნალისტი ერიკ ლი გამართავს შეხვედრას მკითხველთან. შეხვედრაზე იგი ისაუბრებს მომავალ წიგნზე სამუშაო სათაურით „1924 წლის აჯანყება: საქართველო და ევროპაში დემოკრატიული სოციალიზმის დაბადება“.
წიგნის შესახებ
ავტორი მოგვითხრობს 1924 წლის აჯანყების მზადების პროცესსა და წინაპირობებზე, მის სასტიკ ჩახშობასა და იმ გამოხმაურებაზე, რომელიც ამ აჯანყებას მოჰყვა ევროპაში მთავრობების, ასევე მემარცხენე მოღვაწეთა მხრიდან. იგი ვარაუდობს, რომ 1924 წლის აჯანყებაზე რეაქციამ დაუდო საფუძველი დემოკრატიული სოციალიზმის წარმოშობას ბოლშევიზმის საპირწონედ.
2024 წლის შემოდგომაზე იგეგმება წიგნის გამოცემა ინგლისურად და ქართულად.
ერიკ ლის ქართველი მკითხველი იცნობს წიგნებით „ექსპერიმენტი: საქართველოს მივიწყებული რევოლუცია“ (2018) და „ქართული ამბოხი ტექსელზე – ბოლო ბრძოლა ევროპაში“ (2020), (ორივე წიგნი თარგმნა ქეთი ქანთარიამ და გამოსცა გამომცემლობა „ზიარმა“).
სამუშაო ენა: ინგლისური
დრო: 21 მარტი, 18:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

2023 წლის მასწავლებლის ეროვნული ჯილდოს გახსნითი ღონისძიება გაიმართა
2023-03-20 12:14
2023 წლის მასწავლებლის ეროვნული ჯილდოს გახსნითი ღონისძიება ილია ჭავჭავაძის ლიტერატურულ-მემორიალურ მუზეუმში გაიმართა, გაიხსნა ნომინირებისა და აპლიკაციის წარდგენის პერიოდიც.
კონკურსი, რომელიც განათლების კოალიციის ინიციატივითა და ორგანიზებით წელს მეშვიდედ ტარდება, მიზნად ისახავს წარმატებულ მასწავლებელთა გამოვლენას, საზოგადოებისთვის გაცნობას და ამგვარად პროფესიის პრესტიჟის ზრდას.
ღონისძიების ორგანიზატორებმა ისაუბრეს კონკურსის პირობების, კამპანიის ეტაპების, ჟიურის, მხარდამჭერებისა და ფინალური ღონისძიების შესახებ. შეხვედრაზე გაფორმდა თანამშრომლობის მემორანდუმი განათლების კოალიციასა და ალტე უნივერსიტეტს შორის. მემორანდუმის თანახმად ალტე უნივერსიტეტი ხდება მასწავლებლის ეროვნული ჯილდოს პარტნიორი და რჩეულ მასწავლებელს 2023 წლის ფინალზე დააჯილდოებს, ალტე უნივერსიტეტი იქნება მასწავლებლის ეროვნული ჯილდოს ათეულის კლუბის ექსკლუზიური პარტნიორიც.
„წელს მეშვიდედ ვიწყებთ მასწავლებლის ეროვნული ჯილდოს კამპანიას და მოხარულები ვართ, რომ დღეს ეს ქვეყანაში ყველაზე ცნობილი, პრესტიჟული და აღიარებული პროფესიული კონკურსია. ამის განმაპირობებელი ერთ–ერთი მთავარი ფაქტორი პროექტში ჩართული საზოგადოებრივი თუ კერძო სექტორის წარმომადგენელთა წარმატებული თანამშრომლობა და განათლების სფეროსა და საზოგადოებაში აღიარებული ადამიანებით დაკომპლექტებული ჟიურია. წელს ამ მიმართულებით გვაქვს სიახლეები, ჟიურის ჰყავს ახალი წევრები: ლიკა ღლონტი (პროექტის EU4Dialogue ხელმძღვანელი) და დავით გორგილაძე (მწერალი); მხარდამჭერთა რიცხვს ალტე უნივერსიტეტიც შემოუერთდა. ტექნიკური თუ პროცედურული კუთხით რაიმე თვისებრივი ცვლილება არ გვაქვს. შესაბამისად, მასწავლებლებისთვის ყველაფერი ნაცნობია და ველოდებით მათ აქტიურობას“, –განაცხადა განათლების კოალიციის გამგეობის თავმჯდომარე ირინა ხანთაძემ.
„ილიაუნი 2019 წლიდან თანამშრომლობს განათლების კოალიციასთან მასწავლებლის ეროვნული ჯილდოს კამპანიის ფარგლებში. მსგავსი ღონისძიებების მიზანი განათლების, განსაკუთრებით სასკოლო, სფეროში მასწავლებლის პროფესიის პოპულარიზაცია და, ზოგადად, სასკოლო განათლების განვითარებაა. ილიაუნის ერთ-ერთი მნიშვნელოვანი ამოცანა საზოგადოების წინაშე არსებულ გამოწვევებზე მეცნიერული რეაგირებაა, ამ თვალსაზრისით უნივერსიტეტი მნიშვნელოვან როლს თამაშობს ქვეყნისა და საზოგადოების მდგრადი განვითარების კუთხით. მიგვაჩნია, რომ დღევანდელი ქართული საზოგადოების მომავალი გრძელვადიანი განვითარების მნიშვნელოვანი ხაზი განათლებაზე გადის, განათლების სისტემაში კი განსაკუთრებული როლი აკისრია სასკოლო განათლებას. შესაბამისად, როგორც ამ კონკრეტული ჯილდოს ფარგლებში, ისე სხვა სამეცნიერო და აკადემიური პროექტებით ილიაუნი მაქსიმალურად უჭერს მხარს ნებისმიერ პროექტსა თუ ინიციატივას, რომელთა საბოლოო მიზანი სკოლის გაძლიერება, მასწავლებლის პროფესიის პოპულარიზაცია და განათლების სისტემაში ამ ძალიან მნიშვნელოვანი რგოლის სამომავლო განვითარებაა“, – განაცხადა ილიას სახელმწიფო უნივერსიტეტის ვიცე-რექტორმა, პროფესორმა გიორგი გვალიამ.
მასწავლებლის ეროვნული ჯილდოს ვებგვერდზე www.tprize.ge მასწავლებლების ნომინირება და აპლიკაციების მიღება 17 მარტიდან 30 აპრილის ჩათვლით იქნება შესაძლებელი.
მასწავლებლების წარდგენა შეუძლიათ ფიზიკურ პირებს, ორგანიზაციებსა და საზოგადოებრივ ჯგუფებს.
2023 წელი

სპექტაკლი „მარატ-სადი“
2023-03-18 20:00
ჟან-პოლ მარატის დევნა და მკვლელობა, შარანტონის თავშესაფრის მსახიობთა მიერ დადგმული მარკიზ დე სადის ხელმძღვანელობით
1 მოქმედებად
შესაძლებელია კი სრული თანასწორობის მიღწევა რევოლუციის საშუალებით? არის კი რევოლუცია გზა, რომელიც თავისუფლებისა და ძმობის შეგრძნებებს მოგვიტანს და სურვილებს დაგვიკმაყოფილებს? სწორედ ამ კითხვებზე პასუხების ძიებაში პიესის მთავარი გმირი, მარკიზ დე სადი შარანტონის საგიჟეთში, პაციენტების მონაწილეობით ექსპერიმენტულ სპექტაკლს დგამს და შედეგი, რომელსაც ის მიიღებს, საკმაოდ მოულოდნელია.
ახალგაზრდა დამწყებმა რეჟისორმა, საბა ასლამაზიშვილმაც თავისი სადებიუტო სპექტაკლისთვის ექსპერიმენტის გზა აირჩია და წარმოდგენა არა ტრადიციულ სივრცეში, არამედ თეატრის ფოიეში დადგა. ორი საათით ილიაუნის თეატრი შარანტონის თავშესაფარის იერს მიიღებს და მსახიობები მაყურებელთან ერთად შეეცდებიან საფრანგეთის რევოლუციის პერიპეტიების გახსენებისას მონახონ პახუხები იმ კითხვებზე, რომელნიც დღესაც ესოდენ საჭირბოროტოა.
ამ სპექტაკლით რეჟისორი წარდგენილი გახლდათ წინანდლის პრემიაზე

რეჟისორი: საბა ასლამაზიშვილი
მხატვარი: თეო კუხიანიძე
ტექნიკური რეჟისორი: თამუნა კამლაძე

სპექტაკლისთვის მუსიკა სპეციალურად დაწერა კონსტანტინე ეჯიბაშივლმა
სპექტაკლში გამოყენებულია ჯემალ ჭელიძის თარგმანი
მოქმედი პირნი და შემსრულებელნი:

ჟან-პოლ მარატი – ბაჩო ჩაჩიბაია
მარკიზ დე სადი – ამირან ქაჩიბაია
შარლოტა კორდე – ანი იმნაძე
სიმონა ევრარი – ანიკო შურღაია
კულმიე – გივიკო ბარათაშვილი
დიუპრე – ვლადიმერ ვაშაკიძე
მღვდელი ჟაკრუ – კონსტანტინე ეჯიბაშივლი
მაცნე – ანდრია ვაჭრიძე
მედდა – ლიკა ზარნაძე,
სანიტარი – ლუკა ახალაძე
პაციენტები – თორნიკე კაკულია, გაგა არაბული, პაატა ბაბლუანი, გიორგი მაქაძე, მარიამ ბალახაძე, ელენე დაბრუნდაშვილი

სპექტაკლის ხანგრძლივობა – 1 საათი და 50 წუთი ანტრაქტის გარეშე
სპექტაკლის პრემიერა შედგა 2018 წლის 10 მაისს
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 3, 18 მარტი, 20:00 საათი
ხანგრძლივობა: 1 საათი და 50 წუთი ანტრაქტის გარეშე
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

2023

AI: შესაძლებლობები და გამოწვევები
2023-03-18 16:00
18 მარტს 16:00 საათზე, ილიას სახელმწიფო უნივერსიტეტის კიბერლაბორატორია უნილაბში გაიმართება პანელური დისკუსია რევოლუციური ტექნოლოგიის, ხელოვნური ინტელექტის შესახებ, რომელსაც წარმართავს ილიას სახელმწიფო უნივერსიტეტის ასოცირებული პროფესორი და უნილაბის დირექტორი სანდრო ასათიანი.
დისკუსიაში მონაწილეობას მიიღებენ:

სანდრო ასათიანი, ილიას სახელმწიფო უნივერსიტეტის ასოცირებული პროფესორი, უნილაბის დირექტორი
აკაკი რაზმაძე – შრიფტის დიზაინერი
ბაჩო ბარნაბიშვილი – UI/UX Team lead TNET-ში
გიგა ხუნდაძე – Front End დეველოპერი
ლია მოშიაშვილი – მარკეტინგისა და კომუნიკაციების ექსპერტი

დისკუსიის თემები:

AI-ს გავლენა განათლებასა და სასწავლო პროცესებზე
როგორ ცვლის ხელოვნური ინტელექტი სამუშაო ბაზარს და რა უნარები იქნება საჭირო მომავლისთვის?
რა ეთიკური მოსაზრებები უნდა იყოს გათვალისწინებული ხელოვნური ინტელექტის შემუშავებისა და გამოყენებისას?

პანელურ დისკუსიასთან ერთად მონაწილეებს საშუალება ექნებათ გაეცნონ სხვადასხვა AI ისნტრუმენტს და ნახონ, როგორ შეიძლება მათი გამოყენება.
ღონისძიებაზე დასასწრებად, შეავსეთ მარტივი სარეგისტრაციო ფორმა: https://bit.ly/3FwE3mL
ღონისძიების ხანგრძლივობა: 2 საათი
სამუშაო ენა: ქართული
ადგილმდებარეობა: ქაქუცა ჩოლოყაშვილის გამზირი ⅗ , T კორპუსი, აუდიტორია T406
ღონისძიებაზე დასწრება შეუძლია ტექნოლოგიების სფეროთი დაინტერესებულ ნებისმიერ ადამიანს.
2023 წელი

ფრანკოფონიის საერთაშორისო დღე ილიაუნიში
2023-03-16 16:00
16-31 მარტს ილიას სახელმწიფო უნივერსიტეტში მეცნიერებათა და ხელოვნების ფაკულტეტისა და ფრანგული რენესანსის საქართველოს წარმომადგენლობამ ფრანკოფონიის საერთაშორისო დღის აღსანიშნავად დაგეგმა ფრანკოფონიის დღეები.
ფრანკოფონია, მსოფლიოს ფრანგულენოვანი ქვეყნების თანამშრომლობის საერთაშორისო ორგანიზაცია, აერთიანებს 57 წევრ და 20 დამკვირვებელ ქვეყანას, მათ შორის საქართველოს.
ფრანკოფონია თანამედროვე სახით არსებობს 1970 წლიდან.
ორგანიზაციის დევიზია „თანასწორობა, ურთიერთშევსება, სოლიდარობა“ („égalité, complémentarité, solidarité“).

განრიგი
ბაშირ ტამსირ ნიანის ონლაინმოხსენება
სამუშაო ენა: ფრანგული
დრო: 16 მარტი, 18:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, ქ. ჩოლოყაშვილის გამზ. N3/5
ვრცლად: https://bit.ly/3mCK8rc
_____________________________________________________________________________________________
ქართულ-ფრანგული პოეზიის საღამო
სამუშაო ენა: ფრანგული
ფორმატი: ჰიბრიდული
დრო: 29 მარტი, 18:00 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი, ქ. ჩოლოყაშვილის გამზ. N3/5
ვრცლად: https://bit.ly/3JqFuFG
_____________________________________________________________________________________________
ფრანკოფონული ქვეყნების გაცნობა
სამუშაო ენა: ფრანგული
ფორმატი: ჰიბრიდული
დრო: 31 მარტი, 15:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზირი N32
ვრცლად: https://bit.ly/3JqBdCd
ყველა ღონისძიებაზე დასწრება თავისუფალია.
2023 წელი

„ქართული ლექსი. სტრუქტურა და სემანტიკა“ – თამარ ლომიძის მონოგრაფიის პრეზენტაცია
2023-03-10 18:00
10 მარტს, 18:00 საათზე, წიგნის სახლში „ლიგამუსი“ გაიმართება ილიას სახელმწიფო უნივერსიტეტის მოწვეული პროფესორის, თამარ ლომიძის მონოგრაფიის „ქართული ლექსი. სტრუქტურა და სემანტიკა“ (თბილისი: თსუ გამომცემლობა, 2021) პრეზენტაცია.
მონოგრაფიის შესახებ
მონოგრაფია სამი თავისგან შედგება:

პირველადაა შესწავლილი ნეოპლატონური ფილოსოფიის ზეგავლენა XII საუკუნის ქართული ლიტერატურის ძეგლზე, ჩახრუხაძის სახოტბო პოემაზე „თამარიანი“;
განხილულია მეტრული და ბუნებრივი აქცენტუაციის ურთიერთმიმართება შოთა რუსთველის „ვეფხისტყაოსანში“. გამოტანილია დასკვნა, რომ „ვეფხისტყაოსნის“ მეტრული აქცენტუაცია ჩამოყალიბდა არქაული ენობრივი აქცენტუაციის საფუძველზე, რომელმაც განსაზღვრა მისი ფუნქციონირება სილაბურ-ტონური ლექსთწყობის ფარგლებში;
გამოკვლეულია XVII-XVIII საუკუნეების ქართულ ანბანთქებათა ჟანრის ფორმალურ-სემანტიკური ნიშან-თვისებები და დასაბუთებულია, რომ ისინი შეესაბამება ე.წ. „კლასიკური ეპისტემეს“ (მ. ფუკო) ძირითად მახასიათებლებს.

სამუშაო ენა: ქართული
დრო: 10 მარტი, 18:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

მოსწავლეთა შემაჯამებელი კონფერენცია „შევიმეცნოთ ჩვენი სამყარო“
2023-03-01 16:00
1 მარტს, 16:00 საათზე, ილიას სახელმწიფო უნივერსიტეტის ტექნოლოგიების კორპუსის T102 დარბაზში გაიმართება მოსწავლეთა კონფერენცია „შევიმეცნოთ ჩვენი სამყარო“.
კონფერენცია ილიას სახელმწიფო უნივერსიტეტის საგანმანათლებლო პროექტის საკვირაო სკოლის „შევიმეცნოთ ჩვენი სამყარო“ დასკვნითი ღონისძიებაა, რომელშიც 3 თვის განმავლობაში 200-ზე მეტმა მოსწავლემ მიიღო მონაწილეობა.
მოსწავლეებს ილიას სახელმწიფო უნივერსიტეტის კოსმოლოგიის ჯგუფის პროფესორები და მკვლევრები უკითხავდნენ ლექციებს შემდეგ თემებზე:

სამყარო მიკროსკოპში: ბუნების ძალები და მატერიის შემადგენელი აგურები;
ელექტრომაგნიტური გამოსხივება და მისი ურთიერთქმედება მატერიასთან;
ხილული და უხილავი სამყარო;
ბირთვული რეაქტორები ცაში: ვარსკვლავები;
ვარსკვლავთა ისტორია;
ნეიტრონული ვარსკვლავები და პულსარები;
შავი ხვრელები არ აღმოჩნდა მთლად შავი;
გალაქტიკები და ჩვენი დიდი სახლი – ირმის ნახტომი;
სამყარო ფართოვდება;
რას გვამცნობს სამყაროს მსხვილმასშტაბიანი სტრუქტურა?
სამყაროს აქვს დასაწყისი – კოსმოლოგიური სინგულარობა;
რა ვიცით სამყაროს პირველი წუთების შესახებ?
გრავიტაცია გვაძლევს საშუალებას, ავწონოთ სამყარო;
გრავიტაციული ტალღებით აღქმული სამყარო;
როგორ ვიწინასწარმეტყველოთ სამყაროს მომავალი.

პროგრამა
1 მარტი, 16:00 საათი – ოფიციალური გახსნა
მომხსენებლები:
ნინო არჩვაძე, ქ. თბილისის N155 საჯარო სკოლა, X კლასი,
თემა: ელექტრომაგნიტური ტალღების (სინათლის) სპექტრი;
ანასტასია კიკალია, სკოლა-ლიცეუმი „მწიგნობართუხუცესი“, X კლასი,
თემა: ბნელი მატერია;
ნინო კვიჟინაძე, ქ. თბილისის N186 საჯარო სკოლა, XI კლასი,
თემა: ნეიტრინო;
ანასტასია ბირბიჩაძე, ქ. თბილისი, I ექსპერიმენტული საჯარო სკოლა, XI კლასი,
თემა: ფარული მატერია და მასზე დაკვირვების საშუალებები;
გიგი გოგუა, სერვანტესის სახ. გიმნაზია აია-ჯესსი, XI კლასი, ირაკლი ვეშაპელი, ვ. კომაროვის ფიზიკა-მათემატიკის ქ. თბილისის N199 საჯარო სკოლა, XI კლასი,
თემა: გრავიტაციული ტალღები;
ანა ნარიმანიძე, ქ. თბილისის N71 საჯარო სკოლა, XII კლასი,
თემა: დიდი აფეთქება – სამყაროს ევოლუციის თეორია;
გვანცა მებონია, სოფ. ნოქალაქევის საჯარო სკოლა, XI კლასი,
თემა: სამეცნიერო რევოლუცია;
ნინო გეგეჭკორი, ქ. თბილისის N118-ე სჯარო სკოლა, IX კლასი,
თემა: დიდი აფეთქება;
მარიამ ყიფიანი, კეხიჯვრის საჯარო სკოლა, X კლასი,
თემა: ფოტოეფექტი – ელექტრომაგნიტური გამოსხივება;
ლუკა კუკავა, ზუგდიდის №4 საჯარო სკოლა, X კლასი,
თემა: ცხელი დიდი აფეთქება – სამყაროს წარმოშობის თეორიები;
ვახტანგ ჩიხლაძე, ქ. ქუთაისის მე-9 საჯარო სკოლა, X კლასი,
თემა: ვარსკვლავთა ისტორია და 27 ვარსკვლავის მნიშვნელობა ბრაზილიის დროშაზე;
ლიზი გურგენიძე, ვახტანგ პაპუნიძის სახ. დაბა ქედის საჯარო სკოლა, XI კლასი;
თემა: ელექტრომაგნიტური გამოსხივება.

პროექტის შესახებ:
პროექტი განხორციელდა შოთა რუსთაველის ეროვნული სამეცნიერო ფონდის მხარდაჭერით (პროექტი SPG22-444) ნოემბერ-თებერვალში.
კურსი განკუთვნილი იყო IX-XII კლასების მოსწავლეებისთვის და 15 სალექციო შეხვედრას მოიცავდა. მონაწილეებს ლექციებზე დასწრება შეეძლოთ როგორც ფიზიკურად, ილიას სახელმწიფო უნივერსიტეტში, ასევე დისტანციურად (პლატფორმა ზუმის საშუალებით).
დეტალურად პროექტის შესახებ
დრო: 1 მარტი, 16:00 საათი
ადგილმდებარეობა: ილიას სახელმწიფო უნივერსიტეტის ტექნოლოგიების კორპუსი, T102 დარბაზი (მისამართი: ქაქუცა ჩოლოყაშვილის გამზირი N3/5)
2023 წელი

პროფესორ კურტ შარის საჯარო მოხსენება ავსტრიული კულტურის ცენტრში
2023-02-24 16:00
24 თებერვალს, 16:00 საათზე, ილიას სახელმწიფო უნივერსიტეტის S507 სასემინარო დარბაზში საქართველოში ავსტრიის საელჩოსა და ავსტრიული კულტურის ცენტრის ორგანიზებით ინსბრუკის უნივერსიტეტის პროფესორი, ისტორიკოსი კურტ შარი წაიკითხავს საჯარო მოხსენებას “Schaufeln-Schubkarren-Stacheldraht. Peter Demant – Erinnerungen eines Österreichers an Zwangsarbeitslager und Verbannung in der Sowjetunion” .
ღონისძიებას დაესწრება ავსტრიის ელჩი საქართველოში თომას მიულმანი.
პროფესორი კურტ შარი ასევე გამართავს მოკლე პრეზენტაციას სასკოლო პროექტის შესახებ, რომლის განხორციელება იგეგმება საქართველოს სკოლებთან თანამშრომლობით.
სამუშაო ენა: გერმანული
დრო: 24 თებერვალი, 16:00 საათი
ადგილმდებარეობა: ილიას სახელმწიფო უნივერსიტეტი, S507 სასემინარო დარბაზი (ავსტრიული ბიბლიოთეკა), გ. წერეთლის ქ. N3
დასწრება თავისუფალია.
2023 წელი
